Judas-akteur hang homself per ongelukTiago Klimeck Die 27-jarige akteur, Tiago Klimeck, is al sedert Goeie Vrydag, die dag waarop die ongeluk gebeur het, in ŉ koma. Ondersoekbeampte Jose Victor Bacetti het aan die G1-nuuswebwerf gesê dat Klimeck homself per ongeluk gehang het tydens een van die tonele, waarin sy karakter, Judas, selfmoord pleeg. Ongeveer vier minute het verbygegaan voordat iemand dit agter gekom het, aangesien hulle geglo het hy was besig om sy rol te vertolk. Polisie bestudeer die sekuriteitstoestel wat Klimeck tydens die toneel moes ondersteun. Dit is nie duidelik of ŉ saak geopen sal word nie.